
Scrierea de la Turdas 


- cea mai veche scriere din lume - 


Pe la 5500, vechii europeni din Europa central-rasariteana 
au dezvoltat un sistem de scriere, cu circa doua mii de ani 
inaintea egiptenilor ori a sumerienilor. Totusi, spre 
deosebire de aceste popoare, scrierea vechilor europeni nu 
servea unor scopuri economice, juridice sau 
administrative. Scrierea „veche europeana” era o scriere 
sacra, aparuta în urma unei îndelungi folosiri a unor semne 
grafice încarcate de un simbolism particular; aparitia 
acestei scrieri este strâns legata de cultul dezvoltat al 
divinitatii feminine. Aceste semne sunt, în sens pur 
etimologic, hieroglife sau semne sacre. 


Cele mai vechi descoperiri ale unor obiecte purtând semne 
de scriere au fost facute cu mai mult de un secol în urmă, 
la Turdaş, un sit aparținând fazei timpurii Vinca din 
Transilvania. De-abia un secol mai târziu, în 1961, s-au 
descoperit la Tartaria (o asezare nu departe de Turdas, în 
județul Alba) trei placute de lut ars cu o scriere care a 
stârnit un deosebit interes. Câţiva eruditi le-au comparat 
cu semnele sumeriene cunoscute ori le-au banuit a fi 
derivate din acestea. Cronologia oferita de datarile cu 
radiocarbon era ignorată. Astfel M.S.F. Hood considera ca 


placutele de la Tartaria ar fi fost „o imitatie 
incomprehensibila a unor semne de scriere apartinand 
unor populaţii mai civilizate”. Sute de alte obiecte sacrale 
purtând inscriptii în rânduri sau grupate au ramas 
neobservate ori necunoscute. 

Multe obiecte cu inscriptii au fost gasite într-un context 
stratigrafic bine documentat. Cronologia cu radiocarbon 
calibrata la date reale arata ca aceasta scriere a aparut 
curând dupa jumatatea mileniului al 6-lea si a fost folosita 
timp de un mileniu si jumatate în epoca cuprului (sau 
chalcolitica) din Europa central-rasariteana între 5500 si 
4000 î.e.n.. Este acum cert ca „scrierea veche europeana” 
este mult mai veche decât cea sumeriana. Ca atare, 
comparatiile cronologice cu Sumerul nu sunt cele mai 
fericite. 


Acest sistem de scriere nu a fost nicidecum un proces 
efemer, limitat la o singura localitate, ci un fenomen larg 
raspândit. Ipoteza importarii acestei scrieri sau a unor 
tablite din Mesopotamia trebuie înlaturata cu desavârsire, 
caci ea este contrazisa atât de evidenţa datelor 
cronologice, cât si de natura acestui sistem de scriere care 
a aparut printr-o folosire îndelungata a simbolurilor 
grafice. Originile sale trebuie cautate în perfectionarea 
cultului divinitatii feminine din religia „veche europeana”, 
prin specializarea (ori restrângerea) sensului simbolurilor. 
Inscriptiile apar pentru prima oara pe obiecte de cult, nu 
pe tăblițe, si au avut un scop hieratic, nefiind deloc notarea 
unor tranzactii comerciale ori administrative, ca în 


Mesopotamia. À 


Scrierea „veche europeana” a disparut in mod virtual 
odata cu dezintegrarea culturilor Karanovo, Vinca si a 
altora în jur de 4000 î.e.n. si dupa aceea, ca urmare a 
infiltrarii păstorilor nomazi din stepele sudice ale Rusiei, 
presupusi a fi vorbitorii idiomurilor proto-indo-europene. 
Acest sistem de scriere a supravietuit totusi în zona 
egeeana, unde Vechea Civilizatie Europeana a persistat 
timp de alte doua milenii în comparatie cu zona dunareana 
a Europei. 

Ca atare, nu poate fi surprinzator sa observam similitudini 
între sistemul de scriere „vechi european” si scrierile 
egeene din epoca timpurie a bronzului, minoica si cipriota. 
Analogiile dintre semnele „vechi europene” si acelea din 
silabarul clasic cipriot sunt şocante, ducând la ideea ca 
scrierea „veche europeana”, apărută cu circa 4000 de ani 
înaintea linearului A cretan ori a celui cipro-minoic a fost 
o scriere înrudita cu acestea si, probabil, precursoarea lor, 
inventata de vorbitori de idiomuri ne-indo-europene. 


Câteva cuvinte despre istoricul descoperirii semnelor 


Existenţa unei scrieri preistorice în sud-estul european a 
fost semnalata prima oara în anul 1874, când Zs6fia 
Torma a întreprins săpături pe dealul de la Turdaş, lângă 
Alba-Iulia. 


Descoperirile, constând din obiecte ceramice, figurine, 
fusaiole si alte obiecte, cu peste 300 de semne incizate, au 
fost treptat distribuite muzeelor din Berlin, Mainz, 
München si Cluj. În anul 1910, Marton Roşca a reluat, 


săpăturile de la Turdaş, reuşind sa clarifice tipologia 
ceramicii si secvențele stratigrafice. Contribuţia sa consta 
în aranjarea si publicarea materialului rezultat în urma 
sapaturilor Zs6fiei Torma. 


Zsófia Torma (1832 — 1899) a 
fost un arheolog, antropolog 
şi paleontolog ungur, născută 
la Cristeştii Ciceului (jud. 
Bistriţa-Năsăud, România). 
Ea a fost, în cea mai mare 
măsură, o autodidactă. 
Simbolurile şi scripturile pe 
care ea le-a găsit pe obiecte 
din lut în timul unei excavări 
în județul Hunedoara au 
constituit o senzație 
arheologică. Ea a găsit de 
asemenea artefacte vechi de 
6000 — 7000 de ani din cultura 
Turdas, unele dintre acestea 
fiind acoperite cu semne 
asemănătoare unui sistem de 
scriere. Cea mai cunoscută lucrare a sa este Ethnographische 
Analogien, publicată la Jena în 1894. Torma a avut un rol 
important în înființarea Muzeului Naţional de Istorie a 
Transilvaniei la Cluj, căruia i-a lăsat prin testament colecția sa 
arheologică. 

Alte semne au fost observate pe obiectele descoperite de 
M. Vasic in anul 1908, in situl de la Vinca, de langa 
Belgrad. Dupa parerea sa, semnele de pe vasele si de pe 
figurinele de la Vinca aveau valoarea unor litere, el gasind 
analogii cu inscripțiile de pe vasele grecesti arhaice de la 
Lesbos. Cinzeci de ani mai tarziu, la o alta asezare 
importanta a culturii Vinca, cea de la Banjica, de 
asemenea langa Belgrad, s-au efectuat sapaturi de catre 
Todorovic si Cermanovic, gasindu-se sute de inscriptii pe 


ceramica, pe obiecte de cult si pe figurine. La nord de 
Vinca, în siturile din bazinul Tisei, în sud-estul Ungariei, 
s-au descoperit câteva vase si figurine remarcabile cu 
inscriptii. Chiar si mai la nord, în Cehia si Slovacia, s-au 
identificat vase cu inscriptii apartinând culturii ceramicii 
liniare, contemporane cu faza timpurie Vinca. 


În anul 1950, Morfova a publicat o descoperire socanta, 
facuta la intrarea unei pesteri de lânga satul Sitovo, în 
zona centrala a Muntilor Rodopi, în Bulgaria; este o 
inscriptie pe stânca, de 3,4 m lungime si cu caractere de 
13-16 cm înaltime. Aceasta descoperire nu a stârnit niciun 
interes timp de doua decenii, pâna când a fost mentionata 
de Todorovic în anul 1971. 

Ceramica de tip Karanovo, faza 6, demonstreaza ca 
utilizarea scrierii era o practica raspandita în acele timpuri, 
atâta timp cât asemenea inscriptii sunt frecvente în 
culturile Karanovo, Vinca si Tisa. Numeroase placute, 
peceti, recipiente de sacrificiu, vase antropomorfe si 
figurine — toate purtând inscriptii — din cultura Karanovo 


sunt deocamdata nepublicate. 


Unul dintre cele mai 
edificatoare exemple de 
obiecte purtând o 
inscriptie „veche 
europeana” a fost gasit 
în anul 1969, în timpul 
sapaturilor întreprinse 
la  Gradesnica, lânga 
Vraca, în nord-vestul 
Bulgariei. Este vorba de 
un castron aproape plat, 
cu scriere pe ambele 
parti. Faţa este împărțită 
de patru linii orizontale 


în patru registre, fiecare conţinând de la patru la opt 

semne. Pe spate este incizata o figura umana schematizata, 
alcatuita din V-uri sau triunghiuri inconjurate de semne 
liniare. In acest sit s-au mai gasit modele de temple si vase 
antropomorfe cu inscripţii. 


Tablitele de la Tartaria 


+= Tablitele de la Tărtăria. 

Actualmente se cunosc aproape o suta de aşezări unde au 
fost descoperite obiecte cu inscriptii, materialul din fiecare 
asezare fiind reprezentat fie de obiecte izolate, fie de 
cantitati mari, ajungându-se în unele cazuri la peste 300 de 
obiecte. Majoritatea acestor asezari este cuprinsa în 
grupurile culturale Vinca si Tisa din bazinele Moravei, 
Dunarii si Tisei, în teritoriile de azi din Serbia, estul 
Ungariei, nord-vestul Bulgariei si vestul României, 
precum si în cadrul culturii Karanovo (3-6, Boian- 
Gumelnița) din centrul Bulgariei si sudul României. 
Semne înscrise sau pictate, neobservate anterior, sunt 
acum identificate pe ceramica Dimini, Cucuteni, Petresti, 
Lengyel, Butmir, Bukk si a ceramicii liniare; ca atare, nu 
mai este corect sa se vorbeasca despre scrierea Vinca ori 
despre tablitele de la Tartaria ca fiind singurele exemple 
ale acestui fenomen. Este acum clar ca scrierea a fost o 
caracteristica generala a Vechii Civilizatii Europene din 
mileniile 6-5 î.e.n. 


